**Žiakom s poruchami autistického spektra ponúkame veľa**

**Skvalitňujeme podmienky na vzdelávanie žiakov s poruchami autistického spektra**

**Žiaci s poruchami autistického spektra potrebujú na vzdelávanie špeciálne podmienky a metódy. Neustále sa snažíme zlepšovať vybavenie školy tak, aby naši žiaci mali čo najlepšie možnosti zvládnuť vyučovanie a pripraviť sa na realizáciu v bežnom živote. Získavame pre nich rôzne manipulačné pomôcky, edukačné výukové programy, vzdelávame sa tak, aby sme vedeli využívať rôzne pre nich vhodné vzdelávacie metódy a postupy.**

**Čo pre nich máme?**

1. Využívanie moderných AAK pomôcok (augmentatívna a alternatívna komunikácia je každá metóda /zariadenie, systém, alebo technika/, ktorá pomáha osobe so špeciálnymi potrebami kompenzovať dočasne, alebo trvalo hendikep s komunikačnými problémami a umožní tejto osobe komunikovať efektívnejšie.) Konkrétne využívame:

**program Gaze point + Gaze Viewer** (očná navigácia na bezdotykové ovládanie počítača)

**Boardmaker 7** (Využívaný na logopédiu a rozvoj komunikácie pomocou symbolov)

**Grid 3 (**špeciálny program pre AAK na hlasový výstup v SLOVENČINE (slovenský hlas, slovenská klávesnica). Obsahuje interaktívne učenie.

**Look to Learn** (Prenosná, ľahko ovládateľná pomôcka s hlasovým výstupom. 4 klávesy pre nahranie rôznych odkazov)

**Fisher Price Smart stages tablet**

**Altík –** program pre náhradnú komunikáciu

1. Drevená klávesnica HandCubeKeys
2. Farebná klávesnica
3. Pero PENfriend
4. Hovoriace knihy a hovoriace pero
5. Komunikačné tabuľky Go Talk
6. Tobi – komunikačná tabuľka
7. Hobla pomôcky
8. Tablet s edukačnými aplikáciami
9. Výukové PC programy- Altíkové úlohy, Méďa a obrázky, 22 hier
10. Aktivizujúce úlohy, rôzne typy štruktúrovaných úloh
11. Uplatňovanie rôznych metód - Sfumato

- Globálne čítanie

- prvky ABA terapie (behaviorálnej analýzy)

1. Suchý bazén
2. Snoezelen miestnosť
3. Psychomotorická miestnosť

**Využívaním týchto pomôcok a metód sa snažíme podporovať ľudí so špeciálnymi potrebami, s narušenou, alebo žiadnou rečou, kompenzovať ich obmedzenia, podporovať formy náhradnej komunikácie a integrácie do spoločenského života.**

**Pozrite si podrobnejší opis uvedených metód a pomôcok.**

**Program Gaze point + Gaze Viewer**

Tobii PCEye Plus očná navigácia s Gaze Point na bezdotykové ovládanie počítača je zjednodušená forma tradičnej počítačovej myši. Nahrádza jednoduché kliknutie myšou, čo vám umožní navigovať myš a ovládať váš prenosný počítač alebo stolný počítač s  pomocou Vašich očí. Užívateľom  umožní čítať, vzdelávať sa, objavovať, maľovať, hrať sa, kresliť, vytvárať hudbu, atď. Žiaci využívaním tohto programu zažijú úspech, dostanú príležitosť učiť sa a baviť sa.  
Tobii Gaze Viewer je jedinečný špeciálny program na lepšie zhodnotenie kognitívnych úrovní klienta pomocou Eye Tracking - snímania pohybov očí.

Pre viac informácií: <https://www.specialnepomocky.sk/>

**Boardmaker 7**

je nová verzia známeho programu pre AAK, výučbu a logopédiu, obsahuje viac ako 45 000 symbolov. Obsahuje 2 aktivácie (napr. žiak v škole, učiteľ doma)

Pre viac informácií: <https://www.specialnepomocky.sk/>

**Grid 3**

Grid 3 je špeciálny program pre AAK (náhradnú komunikáciu) na hlasový výstup v SLOVENČINE (slovenský hlas, slovenská klávesnica). Obsahuje interaktívne učenie. K dispozícii skúšobná verzia zadarmo.

Pre viac informácií: <https://www.specialnepomocky.sk/>

**Look to Learn**

je softvérový balík so 40-timi hrami / aktivitami. Určený je pre ľudí, ktorí sa začínajú učiť pracovať s technológiou ovládania počítača pohybom očí. Hry boli vytvorené špeciálne tak, aby tento spôsob zábavy zlepšil prístup k práci s počítačom a to jednoducho ovládaním pohľadom očí. Hry zlepšujú Vaše zručnosti v ovládaní PC očami. Každá aktivita vyvíja inú zručnosť, od príčiny po následky,  až po riadenie ovládanie prostredia pomocou očí. Softvér bol vytvorený na základe konzultácií s učiteľmi a terapeutmi. Poskytuje aj nástroje potrebné na posúdenie schopností pracovať pohľadom očí, napr. tepelné mapy. K dispozícií je skúšobná demo verzia

Pre viac informácií: <https://www.specialnepomocky.sk/>

**drevená klávesnica HandCubeKeys**

Určená je hlavne pre ľudí s telesným, mentálnym a zrakovým postihnutím. Viacerí inovatívni pedagógovia  našli jej využitie aj pri výučbe zdravých detí. Využívajú ju ako didaktickú pomôcku pre rozvoj tvorivosti.

Pre viac informácií: <https://handcubekeys.sk/>

**Go Talk 4+**

Prenosná, ľahko ovládateľná pomôcka s hlasovým výstupom. 4 klávesy pre nahranie rôznych odkazov, 5 podúrovní, celkom umožňuje až 20 záznamov po 10 sekundách.)

Pre viac informácií: <https://www.specialnepomocky.sk/>

**PENfriend 2 a 3**

Program RNIB PENfriend vám umožňuje nahrávať vlastné zvukové štítky pre širokú škálu položiek v domácnosti a v domácnosti, v škole a na ceste do práce. Ak chcete identifikovať položku, dotknite sa štítku pomocou PENfriend a prehrá sa váš hlasový záznam! Štítky je možné znova použiť a dokážu prehrať až 60 minút obsahu.)

Pre viac informácií: <https://www.specialnepomocky.sk/>

**Hovoriace knihy + hovoriace pero**

Žiaci si s nimi hravou formou rozvíjajú pozornosť, sústredenie, matematické a logické myslenie. Ttieto knižky podporujú u detí správnu výslovnosť, pomáhajú pri nácviku sluchovej diferenciácie, rozvíjajú aktívnu slovnú zásobu a stimulujú verbálno-akustickú pamäť.)

Pre viac informácií: <https://www.geniuso.sk/maxi-balicek-pre-najmensich/>

**Fisher Price Smart stages tablet**

Dieťa si osvojuje základné návyky práce s médiom, a pritom sa prirodzenou cestou učí poznať písmená, slová, zvieratká, pesničky, učí sa tancovať podľa rytmu a mnoho ďalšieho.

**ABA**

**Čo je behaviorálna analýza?**

Behaviorálna analýza je veda o správaní. Presnejšie, skúma vplyv prostredia na správanie a učenie. Experimentálna behaviorálna analýza (EBA) empiricky skúma zákonitosti správania a učenia bez ohľadu na ich prakticé využitie. Aplikovaná behaviorálna analýza (ABA) je použitie týchto základných princípov na riešenie sociálne závažného problému. Pri vzdelávaní detí s autizmom za závažné problémy považujeme, že u dieťaťa sa nerozvíja reč, že si nevie vypýtať čo chce a potrebuje, alebo vyjadriť, že niečo nechce, že si nevie umyť ruky, alebo napiť sa z pohára, že nevie čítať a podobne. Vzdelávanie detí s autizmom je len jedna z mnohých oblastí aplikácie, iné sú behaviorálna medicína, vzdelávanie, behaviorálny managment, bezpečnosť pri práci, šport.

Pre viac informácií: <http://viaaba.sk/aba/>

**Vo výchovno-vzdelávacom procese pracujeme s rôznymi typmi štruktúrovaných úloh**

1/**Krabicové úlohy** Najjednoduchšou formou štruktúrovaných úloh sú krabicové úlohy. Usporiadanie vo vnútri krabice je dané typom úlohy. Rozmery krabíc a usporiadanie vo vnútri krabice sa volí podľa veľkosti a množstva jednotlivých zložiek, ktoré tvoria danú úlohu. Krabicová úloha musí byť prehľadná, dieťa s ňou musí ľahko manipulovať, musí do nej dobre vidieť a okraje krabice mu nesmú brániť v práci s jednoduchými dielmi. V krabicových úlohách prevažujú úlohy zamerané na manipuláciu s trojrozmernými predmetmi a symbolmi.

2/**Úlohy v doskách** Vyššou formou sú štruktúrované úlohy v doskách. Pre našich žiakov máme pripravených veľa týchto úloh z viacerých predmetov. Rovnako ako v krabici, aj v doskách je iba jedna úloha, ktorú má dieťa splniť. Dieťa musí dosky otvoriť, čo kladie vyššie nároky na manipuláciu s úlohou a tento typ úlohy predstavuje zvýšené nároky na orientáciu na ploche. Aj samotné úlohy sú náročnejšie, pretože obsahujú iba dvojrozmerné prvky. Veľkosť dosiek vychádza z bežne dostupných formátov (A4, prípadne A3).

3/**Úlohy v zakladačoch (šanónoch)** Forma obtiažnosti sa zvyšuje tým, že do zakladača je vložených súčasne niekoľko úloh, ktoré sú usporiadané za sebou. Dieťa musí pri manipulácii s úlohami vedieť listovať a pritom si zachovávať poradie jednotlivých úloh. Tiež manipulácia s listami z ľavej strany zakladača na pravú zvyšuje obtiažnosť pri plnení úloh, lebo dieťa musí prekonať krúžkovú väzbu uprostred zakladača, do ktorej sú jednotlivé úlohy vložené.

4/**Zošity a pracovné listy** Najvyšším typom štruktúrovaných úloh sú zošity a pracovné listy, ktoré už predpokladajú veľmi dobrú orientáciu na ploche, dobré motorické schopnosti a väčšinou i zvládnutú schopnosť čítať a písať. Pre lepšiu manipuláciu je vhodné pracovné listy vkladať do dosiek alebo zakladačov. U týchto typov štruktúrovaných úloh je treba dávať pozor na to, aby bolo zadanie úlohy jasné a zreteľne z nej vyplýval spôsob jeho plnenia. Zošity a pracovné listy využívame pri výchove a vzdelávaní každý deň. Veľa pracovných listov si pripravujeme tak, aby dané úlohy zodpovedali aktuálnej vedomostnej úrovni žiaka. Všetky typy štruktúrovaných úloh sa využívajú predovšetkým pre samostatnú prácu, teda pre overovanie naučených vedomostí. Úlohy musia byť volené individuálne podľa možností a schopností detí tak, aby rešpektovali ich vývinovú úroveň a dieťa ich bolo schopné plniť úplne samostatne bez pomoci dospelého.

**Vizualizovaný denný program** Vizuálne pomôcky nie sú nijakou novinkou. Veľa jedincov s autizmom myslí v obrazoch a nie v slovách. Ich primárny „jazyk“ je obrázkový, nie verbálny. Dieťa môže mať minimálnu zásobu slovných výrazov, no neznamená to, že nemyslí, necíti, nemá názory, myšlienky a túžby. Je to vari tak, že strom padajúci v lese nevydáva nijaký zvuk len preto, že nablízku nie je nikto, kto by ho počul? Nezmysel. Vaše dieťa si možno premieňa svoje životné skúsenosti na „video“ vo svojej hlave. Jeho jazyk je rovnako právoplatný ako ten, ktorým hovoríme, a ak s ním chcete nadviazať kontakt, učiť ho zmysluplným spôsobom vedúcim k zmysluplným výsledkom, musíme sa mu prispôsobiť.

**Komunikácia detí s autizmom prostredníctvom počítačov a tabletov** – využívanie vyššie uvedených programov